**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/53, 04.04.2018թ.

**Բողոք բերող անձ՝** «Սիլ Ինշուրանս» ԱՓԲԸ

**Պատվիրատու՝** Հայաստանի ազգային պոլիտեխնիկական համալսարան հիմնադրամ

**Գնման ընթացակարգի ծածկագիրը և առարկան՝** ՀԱՊՀ-ԳՀԾՁԲ-18/2 ծածկագրով գնանշման հարցում / առողջության կամավոր ապահովագրության ծառայության ձեռքբերում

**Բողոքի պահանջը`**

 1. Դադարեցնել ՀԱՊՀ-ԳՀԾՁԲ-18/2 ծածկագրով գնանշման հարցման գնահատող հանձնաժողովի 03.04.2018թ. ժամը 10:00-ին տեղի ունեցած նիստի թիվ 4 արձանագրության 1-ին կետով՝ «Սիլ Ինշուրանս» ԱՓԲԸ-ի վերաբերյալ կայացրած որոշումը:

 2. Պարտավորեցնել ՀԱՊՀ-ԳՀԾՁԲ-18/2 ծածկագրով գնանշման հարցման գնահատող հանձնաժողովին «Սիլ Ինշուրանս» ԱՓԲԸ-ի կողմից ներկայացված որակավորումը հիմնավորող փաստաթղթերը գնահատել ՀԱՊՀ-ԳՀԾՁԲ-18/2 ծածկագրով գնանշման հարցման հրավերին համապատասխանող:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: